
26-TA-1797: Noteikumu projekts (Grozījumi)
Grozījumi Ministru kabineta 2013. gada 30. aprīļa noteikumos Nr. 240 "Vispārīgie teritorijas plānošanas, izmantošanas un apbūves noteikumi"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.0 Likumi.lv (30.01.2026.)

	Izsludināšana: 09.09.2026. 18:14

	1.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Priekšlikums (VK - 11.09.2026.)
Lūdzam papildināt anotācijas 2.1. apakšsadaļu ar informāciju par projekta ietekmi uz blakus esošo zemes vienību īpašniekiem.
Projekta 3. punkts paredz, ka patvertni varēs izvietot tuvāk par četriem metriem no zemes vienības robežas bez blakus esošās zemes vienības īpašnieka saskaņojuma, izņemot gadījumu, kad blakus esošā zemes vienība ir dzīvojamās vai publiskās apbūves teritorija. Tādējādi projekts ietekmē ne tikai patvertnes būvniecības ierosinātājus, bet arī blakus esošo zemes vienību īpašniekus – fiziskās un juridiskās personas.
Lūdzam anotācijas 2.1. apakšsadaļā identificēt visas mērķgrupas, kurām tiesību akts rada ietekmi un raksturot tās tiesību un interešu izmaiņas.
Piedāvātā redakcija
-
	Ņemts vērā
Papildināta anotācijas 2.1. apakšsadaļa ar teikumu "Blakus esošo zemes vienību īpašniekiem, ja blakus esošā zemes vienība atrodas teritorijā, kas nav dzīvojamās vai publiskās apbūves teritorija, tiktu ierobežota tiesība ietekmēt patvertnes būvniecību kaimiņa īpašumā. 
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt

	2.
	Anotācija (ex-ante)
7.1. Projekta izpildē iesaistītās institūcijas
	Priekšlikums (VK - 11.09.2026.)
Anotācijas 7.1. apakšsadaļā kā projekta izpildē iesaistītā institūcija pēc būtības ir norādīta pašvaldības būvvalde vai institūcija, kas pilda būvvaldes funkcijas, taču ierakstā ietverts nepilnīgs iestādes darbības apraksts, nevis korekti norādīts institūcijas nosaukums vai institūciju grupa.
Projekts maina nosacījumus, pēc kuriem būvvalde vērtēs patvertnes būvniecības ieceres. Būvvaldei būs jāvērtē patvertnes atbilstība projektā noteiktajam 20 procentu ierobežojumam, apbūves augstumam un nosacījumiem par blakus esošās zemes vienības teritorijas izmantošanas veidu. Vienlaikus noteiktos gadījumos vairs nebūs pamata noraidīt būvniecības ieceri neatbilstības pašvaldības teritorijas plānojumā noteiktajiem apbūves parametriem dēļ.
Lūdzam anotācijas 7.4. apakšsadaļā raksturot šo izmaiņu ietekmi uz būvvalžu uzdevumu izpildi un būvniecības ieceru izvērtēšanas procesu. Ja izmaiņas nerada nepieciešamību mainīt būvvalžu funkcijas vai piešķirt papildu resursus un tiks īstenotas esošo procesu ietvaros, tas anotācijā attiecīgi norādāms un pamatojams.

Anotācijas 7.5. apakšsadaļā ietvertais būvniecības ierosinātāju ietekmes apraksts neaizstāj projekta ietekmes uz institūciju funkcijām un procesiem raksturojumu 7.4. apakšsadaļā.
 
Piedāvātā redakcija
-
	Ņemts vērā
Papildināta anotācijas 7.4. apakšsadaļa ar teikumu "Izmaiņas nerada nepieciešamību mainīt būvvalžu vai to institūciju funkcijas, kuras pilda būvvaldes funkcijas, un tiks īstenotas esošo procesu ietvaros.".
	Anotācija (ex-ante)
7.1. Projekta izpildē iesaistītās institūcijas

	Izsludināšana: 27.08.2026. 17:26

	3.
	Noteikumu konsolidētā versija
133.6. patvertnēm, ja tās neizvieto pie dzīvojamās vai publiskās apbūves teritorijas.  
	Iebildums (IEM - 03.09.2026.)
Ministru kabineta 2013. gada 30. aprīļa noteikumu Nr. 240 "Vispārīgie teritorijas plānošanas, izmantošanas un apbūves noteikumi" grozījumu 133.6 punktā noteiktais ierobežojums neatbilst noteikumu projekta mērķim, proti, atvieglot atsevišķi stāvošu patvertņu, tostarp mobilo patvertņu, izvietošanu un novērst teritorijas plānojumā noteiktos šķēršļus to būvniecībai.
Atbilstoši Noteikumiem Nr. 240 dzīvojamās apbūves teritorijas ietver savrupmāju apbūves teritoriju, mazstāvu dzīvojamās apbūves teritoriju un daudzstāvu dzīvojamās apbūves teritoriju. Publiskās apbūves teritorija paredzēta publiska rakstura iestāžu un objektu izvietošanai. Arī jauktas centra apbūves teritorijā ir atļauta dzīvojamā un publiskā apbūve.
Līdz ar to 133.6 punktā noteiktais ierobežojums izslēdz iespēju piemērot atvieglojumu teritorijās, kurās atrodas lielākā daļa dzīvojamo māju, izglītības iestāžu, ārstniecības iestāžu, sociālās aprūpes iestāžu, tirdzniecības objektu un citu publisku ēku. Tieši pie šīm ēkām ir nepieciešams nodrošināt patveršanās iespējas lielam cilvēku skaitam.
Šāds ierobežojums saglabā šķēršļus patvertņu izvietošanai blīvi apbūvētās teritorijās un ir pretrunā Ministru kabineta dotajam uzdevumam paredzēt tiesības atkāpties no teritorijas plānojuma prasībām. Tas neatbilst arī noteikumu projekta anotācijā norādītajam mērķim veicināt atsevišķi stāvošu patvertņu būvniecību, īpaši pilsētās un citās blīvi apbūvētās teritorijās.
Lūdzu svītrot 133.6 punktā vārdus " ja tās neizvieto pie dzīvojamās vai publiskās apbūves teritorijas ".
Piedāvātā redakcija
133.6. Patvertnēm.
	Ņemts vērā
Precizēta punkta redakcija.
	Noteikumu konsolidētā versija
133.6. patvertnēm, izņemot, ja blakus esošā zemes vienība ir dzīvojamās vai publiskās apbūves teritorija.

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (LLPA - 03.09.2026.)
Lūdzam papildināt anotācijas daļu “Risinājumu aparsksts” ar tekstu šādā redakcijā”:
“Šie noteikumi attiecas uz patvertnēm, kas kalpo tikai patvertnes funkcijām (būvju klasifikācijas kods 1274). Regulējuma izmaiņas nemazina nepieciešamību ievērot normatīvo aktu prasības kultūras pieminekļu aizsardzības jomā un pašvaldību teritorijas plānojumu prasības attiecībā uz vietējiem kultūras pieminekļiem un apbūves aizsardzības teritorijām.”
 
Piedāvātā redakcija
-
	Ņemts vērā
Papildināta anotācija.
	Anotācija (ex-ante)
1.3. Pašreizējā situācija, problēmas un risinājumi

	5.
	Noteikumu konsolidētā versija
113.2. uz patvertnes būvniecību vai esošu patvertni, ja plānotā patvertne pārsniedz atļautos apbūves parametrus ne vairāk kā par 20 procentiem un nepārsniedz apbūves augstumu.
	Priekšlikums (VARAM - 03.09.2026.)
Lūdzam izteikt noteikumu 113.2.apakšpunktu sekojošā redakcijā: "113.2. uz esošu patvertni vai patvertnes būvniecību, ja plānotā patvertne teritorijas plānojumā, lokālplānojumā vai detālplānojumā noteiktos apbūves parametrus pārsniedz ne vairāk kā par 20 procentiem un nepārsniedz apbūves augstumu."
Piedāvātā redakcija
-
	Ņemts vērā
Precizēta noteikumu projekta redakcija.
	Noteikumu konsolidētā versija
113.2. uz esošu patvertni vai patvertnes būvniecību, ja plānotā patvertne teritorijas plānojumā, lokālplānojumā vai detālplānojumā noteiktos apbūves parametrus pārsniedz ne vairāk kā par 20 procentiem un nepārsniedz apbūves augstumu.

	6.
	Noteikumu konsolidētā versija
133.6. patvertnēm, ja tās neizvieto pie dzīvojamās vai publiskās apbūves teritorijas.  
	Priekšlikums (VARAM - 03.09.2026.)
Lūdzam izteikt noteikumu 133.6.apakšpunktu sekojošā redakcijā: "133.6. patvertnēm, izņemot, ja blakus esošā zemes vienība ir dzīvojamās vai publiskās apbūves teritorija." Papildināt noteikumu projekta anotāciju norādot, ka grozījumu projekts noteikumu 133.6.apakšpunktā noteic, ka izvietojot patvertni nav jāievēro 4 metru attālums no blakus esošās zemes vienības robežas, izņemot, ja blakus esošajai zemes vienībai teritorijas plānojumā, lokālplānojumā vai detālplānojumā noteiktais teritorijas izmantošanas veids atbilstoši Ministru kabineta 2013.gada 30.aprīļa noteikumu Nr.240 "Vispārīgie teritorijas plānošanas, izmantošanas un apbūves noteikumi" 4.pielikumam “Teritorijas izmantošanas veidu klasifikatoram” ir dzīvojamā apbūve un teritorijas izmantošana (minētā klasifikatora 11.punkts) un publiskā apbūve un teritorijas izmantošana (minētā klasifikatora 12.punkts).
Piedāvātā redakcija
-
	Ņemts vērā
Precizēta noteikumu projekta redakcija.
	Noteikumu konsolidētā versija
133.6. patvertnēm, izņemot, ja blakus esošā zemes vienība ir dzīvojamās vai publiskās apbūves teritorija.

	Izsludināšana: 04.08.2026. 17:42

	7.
	Noteikumu (grozījumu) projekts
 Izdarīt Ministru kabineta 2013. gada 30. aprīļa noteikumos Nr. 240 "Vispārīgie teritorijas plānošanas, izmantošanas un apbūves noteikumi" (Latvijas Vēstnesis, 2013, 96. nr.; 2019, 203. nr.; 2020, 200. nr.; 2024, 223. nr.; 2026, 20. nr.) šādus grozījumus:
	Iebildums (LLPA - 18.08.2026.)
Izteikt 113. punktu šādā redakcijā:"113. Apbūves parametri nav attiecināmi:113.1. uz zemes vienībām, kas paredzētas tikai inženiertehniskās apgādes tīklu un to objektu izbūvei, kā arī transporta infrastruktūras objektu, piemēram, autoceļu, dzelzceļu, satiksmes pārvadu vai tiltu, izbūvei;113.2. uz patvertnes būvniecību vai esošu patvertni."

Iebildums.
No Ministru kabineta 22.07.2025.  noteikumu Nr. 451 “Patvertņu būvnormatīvs” LBN 210-25 izriet, ka patvertni var ierīkot atsevišķā ēkā vai ēkas daļā (3.punkts). Patvertne var būt jebkura lietošanas veida telpu grupa vai ēka. Ja patvertnes telpas izmanto tikai patvertnes funkcijām, patvertnei tiek noteikts aizsardzības būves lietošanas veids (kods 1274) un piemērotas IV lietošanas veida telpām noteiktās ugunsdrošības prasības. Ja patvertnes telpas izmanto citām funkcijām, patvertnei tiek noteikts cits lietošanas veids (4.punkts).
No Civilās aizsardzības un katastrofas pārvaldīšanas likuma 7.1 panta izriet, ka minētā tiesību norma pat neparedz brīvstāvošu patvertņu izbūvi, kas nav kāda cita objekta daļa un savukārt to – uzņēmumu, publisku ēku, daudzdzīvokļu māju, u.c. būvē atbilstoši pašvaldības apbūves noteikumiem. Ņemot vērā, ka patvertne parasti tiek paredzēta ēkas pagrabstāvā, līdz ar to patvertni nerēķina apbūves laukumā, ēkas stāvu skaitā vai ēkas platībā.
Nav īsti skaidrs, kā šis punkts varēs tikt attiecināms uz patvertnēm, kas tiek ierīkotas ēkas daļā, un šī ēka pamatā tiek izmantota cita veida funkcijai.
Piedāvātā redakcija
-
	Ņemts vērā
Noteikumu projekts nav attiecināms uz patvertnēm, kuras neiekļauj apbūves parametru aprēķinā.
	Noteikumu (grozījumu) projekts
-

	8.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (LLPA - 18.08.2026.)
Risinājuma aprakstsNoteikumu projekts paredz atļaut būvēt patvertnes visās teritorijās neatkarīgi no vietējo pašvaldību teritorijas plānojumos un apbūves noteikumos noteiktiem apbūves parametriem, ja citi normatīvie akti, piemēram, vides aizsardzības jomā, neparedz tiešu aizliegumu. Papildus tiek paredzēts, ka patvertnes apbūves laukums netiek rēķināts teritorijas apbūves parametros. Šāds risinājums ļaus patvertnes būvēt arī vietās, kur šobrīd būs izmantota atļautā apbūves intensitāte. Šāds risinājuma nodrošina, ka brīvstāvošas patvertnes, ciktāl to neliegs citu normatīvo aktu prasības, varēs būvēt jebkurā vietā. Skaidrības labad jānorāda, ka regulējuma izmaiņas nemazina nepieciešamību ievērot citas būvju novietojuma prasības, piemēram, prasības atkāpties no zemes vienības robežas, kā arī neskar kaimiņu tiesības.

Priekšlikums.
Papildināt anotācijas tekstu ar:
     - Šie noteikumi attiecas uz patvertnēm, kas kalpo tikai patvertnes funkcijām (būvju klasifikācijas kods 1274);
     - Regulējuma izmaiņas nemazina nepieciešamību ievērot normatīvo aktu prasības kultūras pieminekļu aizsardzības jomā un pašvaldību teritorijas plānojumu prasības attiecībā uz vietējiem kultūras pieminekļiem un apbūves aizsardzības teritorijām.
Piedāvātā redakcija
-
	Ņemts vērā
Patvertnes būvniecībai noteikumu projektā paredzēti papildus nosacījumi - plānotā patvertne atļautos apbūves parametrus nedrīkst pārsniegt par 20 procentiem un nedrīkst pārsniegt apbūves augstumu. Noteikumu projekta anotācija papildināta ar skaidrojumu: noteikumu projekts nav attiecināms uz normatīvo aktu prasībām kultūras pieminekļu aizsardzības jomā. 
	Anotācija (ex-ante)
1.3. Pašreizējā situācija, problēmas un risinājumi



